Fokhagymás-csilis csirkemell sárgarépás metélttel - Kifőztük, online gasztromagazin
Kezdőoldal // Receptek // Főételek, köretek // Fokhagymás-csilis csirkemell sárgarépás metélttel
16-20 lapocska parmezán sajt
1 nagy csipet só + az ízesítéshez
A sárgarépát gőz fölött puhára pároljuk, áttörjük, és teljesen kihűtjük.
A lisztet és a sót tálba szórjuk, elmorzsoljuk a főtt répával, majd a villával előzőleg felvert tojást is hozzáadva elkezdjük
összeállítani a tésztát. Ha szükséges, kisebb adagokban szórhatunk hozzá kevés lisztet, de a tészta se túl lágy,
se túl kemény ne legyen. Liszttel enyhén beszórt deszkára borítjuk, és addig gyúrjuk, amíg sima felületűvé nem válik,
majd gömbölyűre formáljuk, lefedjük, és 15-20 percet állni hagyjuk.
Miközben a tészta pihen, a húst megmossuk, megszárítjuk, a mellfilék csúcsaitól indulva 1/2 cm vastag medalionokra vágjuk, mindkét oldalukon enyhén borsozzuk, és félretesszük.
A tésztagombócot éles késsel kettévágjuk, mindkettőt gömbölyűre formáljuk; amíg az egyikkel dolgozunk, addig a másikat lefedjük. A deszkát alaposan belisztezzük, a tésztát ellapítjuk, majd téglalap alakúra nyújtjuk, amilyen vékonyra csak tudjuk. Közben lisztezzük, hogy ne ragadjon, és a kezünkkel igazíthatjuk is, hogy minél inkább szabályos formája legyen. Ezután alaposan belisztezzük, a rövidebbik oldalánál fogva félbehajtjuk, újból lisztezzük, és ismét félbehajtjuk. Az így kapott hosszú, kb. 10 cm széles tésztasávot éles késsel, középen, keresztben félbevágjuk, a darabokat egymásra tesszük, miután az alsó tésztalap felületét is alaposan beliszteztük. (Nem szükséges félbevágni, de ha így járunk el, gyorsabban haladunk a vágással.) A hajtogatott tésztát 3 mm széles csíkokra vágjuk úgy, hogy közben ne nyomjuk egymásra a rétegeket, különben összeragadhatnak. A metéltet liszttel megszórva jól felrázzuk, hogy elváljanak egymástól. A másik tésztagombóccal ugyanígy járunk el.
Nagy lábosban vizet forralunk. Közben a fokhagymát megtisztítjuk, a csilit megmossuk, megszárítjuk, mindkettőt felaprítjuk, és a felhevített olívaolajon pár másodpercig kis lángon pároljuk. Rátesszük a húst, sózzuk, és miután elfőtte a levét, pirulásig sütjük. Ekkor felöntjük a tejszínnel, az egészet összeforraljuk, rászórjuk a keményítőt, és a lét besűrítjük.
A tésztát a lobogó, sós vízben kifőzzük, leszűrjük, olívaolajon megfuttatjuk, ha szükséges, sózzuk. Tányérokra szedjük, elosztjuk rajta a húst, és sajtforgáccsal díszítjük.
főétel, köret, recept, receptek, sünis kanál, szárnyas, tészta
Narancsos gesztenyeleves
Spenóttal sült tojás recept
Erdei gyümölcsös krémtúrójégkrém recept
Mákkeksz citromkrémmel